CELEX: 62016TA0477
Language: el
Date: 2018-10-24 00:00:00
Title: Υπόθεση T-477/16: Απόφαση του Γενικού Δικαστηρίου της 24ης Οκτωβρίου 2018 — Epsilon International κατά Επιτροπής [Ρήτρα διαιτησίας — Συμβάσεις συναφθείσες στο πλαίσιο του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013) — Έννομο συμφέρον — Επιλέξιμες δαπάνες — Αναστολή πληρωμής — Αίτηση ακύρωσης — Απόφαση για την καταχώριση της προσφεύγουσας-ενάγουσας στην κεντρική βάση δεδομένων του συστήματος έγκαιρου εντοπισμού και αποκλεισμού (EDES) — Πράξη μη δεκτική προσφυγής — Απαράδεκτο]

10.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 445/15
            
         
      Απόφαση του Γενικού Δικαστηρίου της 24ης Οκτωβρίου 2018 — Epsilon International κατά Επιτροπής
      (Υπόθεση T-477/16) (1)
      
      ([Ρήτρα διαιτησίας - Συμβάσεις συναφθείσες στο πλαίσιο του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013) - Έννομο συμφέρον - Επιλέξιμες δαπάνες - Αναστολή πληρωμής - Αίτηση ακύρωσης - Απόφαση για την καταχώριση της προσφεύγουσας-ενάγουσας στην κεντρική βάση δεδομένων του συστήματος έγκαιρου εντοπισμού και αποκλεισμού (EDES) - Πράξη μη δεκτική προσφυγής - Απαράδεκτο])
      (2018/C 445/19)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: Epsilon International SA (Μαρούσι, Ελλάδα) (εκπρόσωποι: D. Bogaert και A. Guillerme, δικηγόροι)
      
         Καθής-εναγομένη: Ευρωπαϊκή Επιτροπή (εκπρόσωποι: J. Estrada de Solà, Α. Κατσιμέρου και Α. Κυρατσού)
      
         Αντικείμενο
      
      Αφενός, αίτημα βάσει του άρθρου 272 ΣΛΕΕ με το οποίο ζητείται να αναγνωριστεί, πρώτον, ότι τα ποσά που κατέβαλε η Επιτροπή στο πλαίσιο των συμβάσεων επιχορήγησης Briseide, i-SCOPE και Smart-Islands συνιστούν επιλέξιμες δαπάνες, δεύτερον, ότι οι αποφάσεις της Επιτροπής περί αναστολής των πληρωμών για τα έργα i-Locate, eENV-Plus, GeoSmartCity και c-Space είναι αβάσιμες και, τρίτον, ότι η παράνομη συμπεριφορά της Επιτροπής προκάλεσε ζημία στην προσφεύγουσα-ενάγουσα και, αφετέρου, αίτημα, πρώτον, βάσει του άρθρου 263 ΣΛΕΕ για την ακύρωση της απόφασης Ares(2016) 2835215 της Επιτροπής, της 17ης Ιουνίου 2016, περί καταχώρισης της Epsilon στη βάση δεδομένων του συστήματος έγκαιρου εντοπισμού και αποκλεισμού (EDES) και, δεύτερον, βάσει του άρθρου 268 ΣΛΕΕ για την αποκατάσταση της ζημίας την οποία η προσφεύγουσα-ενάγουσα υποστηρίζει ότι υπέστη λόγω της πράξης αυτής.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει την Epsilon International SA στα δικαστικά έξοδα.
               
            
         (1)  EE C 402 της 31.10.2016.